ಬಟರ್ಫ್ಲೈ ನ ಹಿಂದಿನ ಸಂಚಿಕೆಯಲ್ಲಿ...
ಒಂಬತ್ತು ವರ್ಷಗಳ ಹಿಂದೆ ನನ್ನ ತಂದೆ ಕಾಣೆಯಾದರು, ಈಗ ಅವರಿಗೆ ಏಳು ವರ್ಷದ ಮಗುವಿದೆಯೇ?
ಅದು ಜೆ ಹುನ್ ಲೀ.
ಅವನ ಕೊಲೆಯ ಬಗ್ಗೆ ನೀನು ಕೇಳಿರಬೇಕು. ಅದು ಸುದ್ದಿಯಲ್ಲಿತ್ತು.
ರೆಬೆಕ್ಕಾ. ಅವಳು... ವಿಭಿನ್ನ.
ನೀನು ರೆಬೆಕ್ಕಾಳನ್ನು ನಂಬಿದಂತೆ ನನ್ನನ್ನು ನಂಬಬೇಕು.
ಅವಳ ಹಿಂದೆ ನನ್ನನ್ನು ಕಳಿಸು, ನಾನದನ್ನು ನಿನಗೆ ನಿರೂಪಿಸುವೆ.
ಹತ್ತಿರದಲ್ಲಿ ಟ್ರಕ್ ಡಿಪೋ ಇದೆ. ಅವನು ತಪ್ಪಿಸಿಕೊಳ್ಳಲು ಅಲ್ಲಿಗೆ ಹೋಗಿರುತ್ತಾನೆ.
-ಇದು ಏನು? -ಕಾರ್ಪೋವ್‌ನನ್ನು ಕೊಂದ ಕ್ಯಾಡಿಸ್ ಕಾರ್ಯಕರ್ತ.
ಓಡಿ!
ನಿನ್ನಿಂದ ಕಿತ್ತುಕೊಳ್ಳುವುದಕ್ಕೆ ಈಗ ನನ್ನ ಸರದಿ.
ಜೋಲೋ ದ್ವೀಪ, ಫಿಲಿಪೀನ್ಸ್ ಒಂಬತ್ತು ವರ್ಷಗಳ ಹಿಂದೆ
ಜೂನೋ?
ಜೂನೋ, ಉತ್ತರಿಸು.
ನಾನು ಇಲ್ಲಿದ್ದೇನೆ.
ನೀನು ಈಗಲೇ ರೆಬೆಕ್ಕಾಳನ್ನು ತನ್ನ ಆಂಟಿಯ ಮನೆಯಿಂದ ಕರೆದುಕೊಂಡು
ಬೇರೆ ಸುರಕ್ಷಿತ ಜಾಗಕ್ಕೆ ಹೋಗು.
-ಯಾಕೆ? ಏನಾಯಿತು? -ಅವರು ನನ್ನನ್ನು ಗುರುತಿಸಿದರು.
ಮಾಲ್ಡೋನಾಡೋ, ಅವನ ತಂಡ.ನನ್ನ ಮತ್ತು ರೆಬೆಕ್ಕಾಳ ಹಿನ್ನೆಲೆ ಪರಿಶೀಲಿಸಿದರು.
ಅವಳ ಶಾಲಾ ವೇಳಾಪಟ್ಟಿ ಪಡೆದರು, ಜೂನೋ.
ಅವಳ ಹಿಂದೆ ಹೋಗುತ್ತಾರೆ. ನನ್ನನ್ನು ಹಿಡಿಯಲು ಅವಳಿಗೆ ಹಿಂಸಿಸುತ್ತಾರೆ,
ನಾನು ಸಾಯುವವರೆಗೂ ಅವರು ನಿಲ್ಲಿಸಲ್ಲ.
ಡಿಸಿ ಕಛೇರಿಯಲ್ಲಿ ಬಾಟ್ನರ್‌ಗೆ ಕರೆ ಮಾಡು.
ಅವನನ್ನು ಕರೆಸು. ಅವಳನ್ನು ಕರೆದೊಯ್ಯಲು ಒಬ್ಬನನ್ನು ಕಳಿಸುವೆ. ನೀನೆಲ್ಲಿರುವೆ?
ನಾನು ಬೇಸ್‌ಗೆ ಹಿಂತಿರುಗುತ್ತಿದ್ದೇನೆ.
ನನಗೆ ವಿಮಾನ ಬೇಕು. ನಾನು ಅವಳ ಬಳಿಗೆ ಹಿಂತಿರುಗಬೇಕಾಗಿದೆ.
ಅವಳನ್ನು ಸುರಕ್ಷಿತವಾಗಿ ಕರೆತಾ. ಮನೆಗೆ ಕಳಿಸುವೆ.
ಏನೋ ಸರಿಯಿಲ್ಲ, ಜೂನೋ. ಇದರ ಬಗ್ಗೆ ಏನೋ ಸರಿ ಅನಿಸು--
ಡೇವಿಡ್?
ಡೇವಿಡ್, ಇದ್ದೀಯಾ?
ಡೇವಿಡ್?
ಡೇವಿಡ್, ಕೇಳಿಸುತ್ತಿದೆಯಾ?
ಬಲಗಡೆ! ನನಗೆ ರಕ್ಷಣೆ ಕೊಡು!
ಹೋಗಿ, ಹೋಗಿ!
ಆ್ಯಂಡಿ! ಆ್ಯಂಡಿ.
ಆ್ಯಂಡಿ. ಕೆಳಗೇ ಇರು. ಕೆಳಗೇ ಇರು.
ನಾವು ಹೋಗಬೇಕು. ರಕ್ಷಣೆ ಕೊಡಿ!
ಅವನು ಬಲಗಡೆ ಇದ್ದಾನೆ!
ಹೋಗು, ಹೋಗು!
-ಹೋಗೋಣ! -ನಿನ್ನನ್ನು ನೋಡಿಕೊಳ್ಳುವೆ.
ಬಾ.
ತಡಿ. ತಡಿ.
ಬಾ! ಹೋಗೋಣ! ಹಿಂದಕ್ಕೆ ಸರಿ!
ಡೇವಿಡ್, ಇದ್ದೀಯಾ? ಉತ್ತರಿಸು.
ಡೇವಿಡ್? ಡೇವಿಡ್, ಉತ್ತರಿಸು.
ಡೇವಿಡ್, ಬದುಕಿದ್ದೀಯಾ?
ರೆಬೆಕ್ಕಾ, ನನ್ನನ್ನು ಕ್ಷಮಿಸು.
ನಿನ್ನ ತಂದೆ ಹತ್ಯೆಯಾದರು.
ಬಟರ್ಫ್ಲೈ
ಪೂರ್ವ ಸಮುದ್ರ ಪ್ರಸ್ತುತ ದಿನ
ಏನು ಮಾಡ್ತಾ ಇದ್ದೀಯೋ?
ಇವನು ಹೋಗುವ ಕಡೆ ಇದು ಬೇಕಾಗಲ್ಲ.
ಕೆಲಸ ನೋಡಿಕೋ.
ನಮ್ಮ ಕೆಲಸ ಆಯ್ತು, ಕಣ್ರಪ್ಪ.
ಹೇ, ಹೇ, ಹೇ.
ನೋಡು--
ಗನ್!
ಅವನನ್ನು ಬಿಡಿ.
ಅವನು ಎಲ್ಲಿದ್ದಾನೆ?
ಒಲಿವರ್ ಎಲ್ಲಿದ್ದಾನೆ?
ನನಗೆ ಗೊತ್ತಿಲ್ಲ.
ನಿನಗೆ ಗೊತ್ತಿಲ್ಲ ಅಂದರೆ ಏನರ್ಥ?
ಅವನನ್ನು ನೋಡಿಕೋ ಅಂತ ನಿನಗೆ ಹೇಳಿದ್ದೆ.
ನನ್ನ ಮಗ ಎಲ್ಲಿದ್ದಾನೆ?
ಒಲಿವರ್ ವಾಪಸ್ ಈ ಕಟ್ಟಡಕ್ಕೆ ಬರುವವರೆಗೂ ಯಾರೂ ಕಣ್ಣು ಸಹ ಮಿಟುಕಿಸಬಾರದು.
ಕಮ್ಮಿಶನರ್ ಜನರಲ್ ಹ್ವಾಂಗ್ ಅವರಿಗೆ ಇದು ತಿಳಿದಿದೆ.
ಯಾವುದೇ ರೀತಿಯ ಸಹಾಯ ಬೇಕಾದರೂ ಕೊಡುವೆ ಎಂದಿದ್ದಾರೆ.
ಹಾಗಾದರೆ, ಆತನ ಸಿಸಿಟಿವಿ ಕ್ಯಾಮೆರಾಗಳಿಗೆ ಪ್ರವೇಶ ಕೊಡಲು ಹೇಳು.
ಅದಕ್ಕೂ ಮುಂಚೆ, ಡೇವಿಡ್‌ನ ಮಾಜಿ ವ್ಯವಹಾರ ಪಾಲುದಾರರ ಎಲ್ಲಾ ಕರೆಗಳನ್ನು ಗಮನಿಸುತ್ತಿದ್ದೇವೆ.
ಅವನ ಸೋಜು ಗ್ರಾಹಕರು ಮತ್ತು ಮಾರಾಟಗಾರರು.
ನಮ್ಮ ಕಾರ್ಯಕರ್ತರು ಅವನ ಮನೆ, ಡಿಸ್ಟಿಲರಿ ಹೊರಗೆ--
ಅವನ ಹೆಂಡತಿಯ ಕುಟುಂಬದ ಬಗ್ಗೆ ಏನು?
ಅವರನ್ನು ಪತ್ತೆಮಾಡಲು ಪ್ರಯತ್ನಿಸುತ್ತಿದ್ದೇವೆ, ಆದರೆ ಸ್ವಲ್ಪ ತಡೆಯಾಗುತ್ತಿದೆ.
ಯಾವ ರೀತಿಯ ತಡೆ?
ಅವರು ಸಂಪರ್ಕ ಹೊಂದಿದ್ದಾರೆ.
ಕಮ್ಮಿಶನರ್ ಜನರಲ್ ಜೊತೆ ತುಂಬಾ ನಿಕಟ ಪರಿಚಯ ಇರುವವರಾ?
ಯಾರಿಗೆ ಲಂಚ ಕೊಡುತ್ತೀರೋ, ಹಿಂಸೆ ಕೊಡುತ್ತೀರೋ, ಕೊಲ್ಲುತ್ತೀರೋ ನನಗೆ ಗೊತ್ತಿಲ್ಲ,
ನನ್ನ ಮಗನನ್ನು ಹುಡುಕಿ!
ನನಗೆ ಶುಭ ಹಾರೈಸು.
ನಾನು ನಿನ್ನ ಜೊತೆಯಲ್ಲೇ ಇರುತ್ತೇನೆ.
ತಗೋ. ಚೆನ್ನಾಗಿ ತಿನ್ನು.
ಚಿಕನ್ ಸೂಪ್ ರುಚಿಕರವಾಗಿದೆ. ಧನ್ಯವಾದ.
ಇದು ನನ್ನ ಮುತ್ತಜ್ಜಿಯ ಪಾಕವಿಧಾನ.
ಓಹ್, ನಿಜವಾಗಿಯೂ?
ನಾನು ಎಂಟು ವರ್ಷದವಳಿದ್ದಾಗ, ನೀನು ನನಗೆ ಕಲಿಸಲು ನೋಡಿದೆ, ಅಲ್ವೇನಮ್ಮ?
ನಿನಗೆ ಕಲಿಸಲು ಆಗಲಿಲ್ಲ.
ನೀನು ಏಪ್ರನ್ ಹಾಕಿಕೊಂಡು ಅಡುಗೆ ಮಾಡುವಂತೆ ನಟಿಸುತ್ತಿದ್ದೆ.
ನಿನಗೆ ಯಾವಾಗಲೂ ಆಟ ಆಡಲು ಇಷ್ಟ.
ಅಂದಹಾಗೆ, ಮಿನ್ಹೀ ಶಾಲೆಯಲ್ಲಿ ಹೇಗೆ ಓದುತ್ತಿದ್ದಾಳೆ ಅಂತ ಹೇಳಿದೆನಾ?
ಅವಳು ತನ್ನ ತರಗತಿಗೇ ಮೊದಲು.
ಆದಷ್ಟು ಬೇಗ ವಾಪಸ್ ಹೋಗಲು ಬಯಸುವೆ.
ಆದರೆ ನನಗೆ ಹೊಸ ಅಕ್ಕ ಸಿಕ್ಕಿದ್ದಕ್ಕೆ ತುಂಬಾ ಸಂತೋಷವಾಗಿದೆ.
ಅಕ್ಕನಾ?
ಈ ಸ್ಥಳ...
ದೊಡ್ಡದು!
-ದೊಡ್ಡದು. -ದೊಡ್ಡದು.
ಹೌದು.
ನೀವು ಶಿಪ್ಪಿಂಗ್ ವ್ಯಾಪಾರ ಮಾಡುತ್ತೀರಾ?
ಕಳ್ಳಸಾಗಣೆ?
-ಕಳ್ಳಸಾಗಣೆ ಮಾಡುತ್ತೀರಾ ಅಂತ ಕೇಳುತ್ತಿದ್ದಾಳೆ. -ಕಳ್ಳಸಾಗಣೆ? ನಿನ್ನ...
ರೆಬೆಕ್ಕಾ, ನನ್ನ ಮಾವ ಆಮದು-ರಫ್ತಿನ ವ್ಯವಹಾರ ನಡೆಸುತ್ತಾರೆ.
ನೀನು ನೋಡಬೇಕು ಅಂದರೆ ನನಗೆ ಹೇಳು.
ನಿನಗೆ ಎಲ್ಲಾ ಕಳ್ಳಮಾಲನ್ನೂ ತೋರಿಸುವೆ.
ದಯವಿಟ್ಟು, ಅಪ್ಪ. ನನಗೆ ಬಿಡಿ.
ನಿಮ್ಮ ಆತಿಥ್ಯಕ್ಕೆ ಧನ್ಯವಾದ.
ನನ್ನದಾ?
ಅಮೆರಿಕನ್ ಉಚ್ಚಾರಣೆ ಇಲ್ಲದೆ ಈಗ ಚೆನ್ನಾಗಿ ಮಾತಾಡೋದಕ್ಕೆ ಕಲ್ತಿದ್ದೀಯ.
ನೀನು ಒಂದೋ ಎರಡು ಪದಗಳನ್ನು ಸರಿಯಾಗಿ ಹೇಳಿದೆ.
ಧನ್ಯವಾದ.
ಚಿಯರ್ಸ್ ಹೇಳೋಣವೇ?
ಚಿಯರ್ಸ್.
ನಾನು...
ನಿಮ್ಮ ಬಳಿ ಹೀಗೆ ಬಂದಿದ್ದಕ್ಕಾಗಿ ಕ್ಷಮೆಯಾಚಿಸುತ್ತೇನೆ.
ಆದಾಗ್ಯೂ ನಮಗೆ ಒಂದು ಸಮಸ್ಯೆ ಇದೆ.
ನಮಗೆ ವೀಸಾಗಳು ಬೇಕು.
ಹಾಂ?
ಅನ್... ಅನ್... ಅನ... ಅನಧಿ...
ನಮಗೆ ಅನಧಿಕೃತ ವೀಸಾಗಳು ಬೇಕು.
ಮತ್ತು ಜಪಾನ್‌ಗೆ ಸುರಕ್ಷಿತ ಪ್ರಯಾಣ.
ಕೆಆರ್8346 ಎಂಬ ಸರಕು ಸಾಗಣೆ ಹಡಗು
ಇಂಚಿಯಾನ್‌ನಿಂದ ಫುಕುವೋಕಾಗೆ ಎರಡು ದಿನಗಳಲ್ಲಿ ಹೊರಡಲಿದೆ.
ನಾವು ಆ ಹಡಗಿನಲ್ಲಿ ಇರಬೇಕು.
-ನೀವು ಮೂವರೂ ಸಹ. -ನಾವಾ?
ನಾವೆಲ್ಲರೂ ಒಟ್ಟಾಗಿ ಇದ್ದರಷ್ಟೇ ನಮ್ಮನ್ನು ಸುರಕ್ಷಿತವಾಗಿಡಬಲ್ಲೆ.
ನಮ್ಮನ್ನು ಸುರಕ್ಷಿತವಾಡುವುದೇ?
ನಿನ್ನ ಕೆಲಸ ನೀನು ನೋಡಿಕೋ.
ನನ್ನ ಕುಟುಂಬವನ್ನು ನಾನು ಕಾಪಾಡಿಕೊಳ್ಳಬಲ್ಲೆ.
ಅಪ್ಪ, ಇದು ಅಷ್ಟು ಸುಲಭವಲ್ಲ.
ನಾನು ಕೇವಲ ಚಿಟಿಕೆ ಹೊಡೆಯುವುದರಿಂದ ಇದನ್ನೆಲ್ಲಾ ಆಯೋಜಿಸಲಾರೆ.
ನಿಮ್ಮಿಂದ ಆಗುತ್ತೆ ಅಂತ ಗೊತ್ತು.
ನಿಮಗೆ ಗೊತ್ತಿರುವ ಕೆಲವರು ನಿಮಗಾಗಿ ದೊಡ್ಡ ಉಪಕಾರಗಳನ್ನು ಮಾಡಬೇಕಿದೆ.
ಬೋಳಿಮಗನೇ.
ಊಟದ ನಂತರ ಈ ವಿಷಯವನ್ನು ಮಾತಾಡೋಣ.
ರೀ, ಊಟ ಮಾಡಿ ಸುಮ್ಮನೆ.
ನನ್ನನ್ನು ಇಲ್ಲಿಂದ ಹೊರಗೆ ಬಿಡಿ!
ನೀವು ಒಲಿವರ್‌ನನ್ನು ತಲುಪಿದ್ದೀರಿ. ಸ್ವರದ ನಂತರ ನನಗೆ ಸಂದೇಶವನ್ನು ಕಳುಹಿಸಿ.
ಡೇವಿಡ್, ನೀನು ಅವನಿಗೆ ನೋಯಿಸಿದರೆ, ನೀನು ಅವನನ್ನು ಮುಟ್ಟಿದರೂ...
ಇಲ್ಲ, ಇಲ್ಲ, ನಾನು ಅದರ ಬಗ್ಗೆ ಯೋಚಿಸಲ್ಲ.
ಒಂದು ವಿನಿಮಯ.
ಕೇಳುತ್ತಿದ್ದೀಯಾ? ನಿನಗೊಂದು ವಿನಿಮಯದ ಕೊಡುಗೆ ಕೊಡುವೆ.
ನೀನು ನನಗೆ ಒಲಿವರ್ ಕೊಡು, ನಾನು ನಿನ್ನನ್ನು, ನಿನ್ನ ಕುಟುಂಬವನ್ನು ಬಿಡುವೆ.
ನಿನಗೆ ನನ್ನ ಮಾತು ಕೊಡುವೆ.
ಜೂನೋ ಲಂಡ್ ಬಗ್ಗೆ ಏನು ಮಾಡಬೇಕೆಂದು ನಿರ್ಧರಿಸಿದ್ದೀರಾ?
ಕಾರ್ಪೋವ್‌ನ ಕೊಲೆಗಾರನನ್ನು ಈಗಷ್ಟೇ ಬೆಳ್ಳಿಯ ತಟ್ಟೆಯ ಮೇಲಿಟ್ಟು ಕೊಟ್ಟಳು.
ಅವನ ಕೊಲೆಗೂ ಅವಳಿಗೂ ಸಂಬಂಧವಿಲ್ಲ ಎನ್ನುತ್ತಿದ್ದಾಳೆ.
ಇದೊಂದು ಗೆಲುವು.
ನಾನು ಬಲಿಪಶುವನ್ನು ಪಡೆಯಲು ಸೋಲ್‌ವರೆಗೂ ಬರಲಿಲ್ಲ.
ಜೂನೋ ನನ್ನ ಶಿಷ್ಯೆಯಾಗಿದ್ದಳು.
ಅವಳಿಗೆ ನಾನೇ ಗುಪ್ತಚರ್ಯೆಯ ತರಬೇತಿ ಕೊಟ್ಟೆ.
ಅವಳು ಈಗ ಅದನ್ನು ತನ್ನ ದೇಶದ ವಿರುದ್ಧವೇ ಬಳಸುತ್ತಿದ್ದಾಳೆ ಎಂಬುದು ನನ್ನ ಅನುಮಾನ,
ಅಧಿಕಾರ ಮತ್ತು ಲಾಭಕ್ಕಾಗಿ.
ಕಾರ್ಪೋವ್ ಮತ್ತು ಜೆ ಹುನ್ ಒಂದೇ ವಾರದ ಒಳಗೆ ಕೊಲೆಯಾದರು.
ಡೇವಿಡ್ ಜಂಗ್ ಜೀವಂತವಾಗಿದ್ದಾನೆ.
ಎಲ್ಲದರಲ್ಲೂ ಜೂನೋಳ ಕೈವಾಡವಿದೆ ಅನಿಸುತ್ತೆ.
ಹಾಗಾದರೆ, ನಿಮ್ಮ ಯೋಜನೆ ಏನು?
ಅವಳ ಬಲಹೀನತೆಯನ್ನು ಹುಡುಕಿ.
ಅದನ್ನು ಗುರಿಯಾಗಿಸಿ.
ಡೇವಿಡ್, ನೀನು ಅವನಿಗೆ ನೋಯಿಸಿದರೆ, ನೀನು ಅವನನ್ನು ಮುಟ್ಟಿದರೆ...
ಇಲ್ಲ, ಇಲ್ಲ, ನಾನು ಅದರ ಬಗ್ಗೆ ಯೋಚಿಸಲ್ಲ.
ಎಂಟು.
ಆರು.
ನನಗಿದು ಬರೋದೇ ಇಲ್ಲ.
ನಿನ್ನ ಅತ್ತೆ-ಮಾವನನ್ನು ನೋಡಿದರೆ ಪರವಾಗಿಲ್ಲ ಅನಿಸುತ್ತಾರೆ.
ಒಂಬತ್ತು ವರ್ಷಗಳಲ್ಲಿ ನೀನು ನಕ್ಕಿದ್ದನ್ನು ಈಗಲೇ ನೋಡಿದ್ದು.
ನೀನು ಸ್ವಲ್ಪ ಹಗುರಾಗಬೇಕು. ನಿನ್ನ ವಯಸ್ಸಿನಲ್ಲಿ...
-ನನ್ನ ವಯಸ್ಸಿಗಾ? -ಹೌದು.
-ನಿನಗೆ ಹೃದಯಾಘಾತವಾಗಬಹುದು. -ನನ್ನ ಬಗ್ಗೆ ಚಿಂತಿಸುತ್ತಿರುವೆಯಾ?
ನೀನು ಮತ್ತೆ ಸತ್ತರೆ ದರಿದ್ರವಾಗಿರುತ್ತೆ.
ನನಗೆ ಏನೂ ಆಗುವುದಿಲ್ಲ.
ನಮ್ಮಲ್ಲಿ ಯಾರಿಗೂ.
ನನ್ನಷ್ಟು ನಿನಗೆ ಜೂನೋ ಬಗ್ಗೆ ಗೊತ್ತಿಲ್ಲ.
ಹೌದಾ?
ಅಥವಾ ನಿನಗೆ ಗೊತ್ತಿರಬಹುದು.
ಅವಳು ನಿನಗೆ ಮೋಸ ಬಗೆದಾಗ ನಿನಗೆ ಅಷ್ಟೇನೂ ಆಘಾತವಾಗಲಿಲ್ಲ.
ಅವಳು ಹಾಗೇಕೆ ಮಾಡಿದಳು?
ನೀವಿಬ್ಬರೂ ಪಾಲುದಾರರಾಗಿದ್ದಿರಿ. ಒಟ್ಟಿಗೆ ಕ್ಯಾಡಿಸ್ ನಿರ್ಮಿಸಿದಿರಿ.
ಅವಳಿಗೆ ಅದನ್ನು ಬೇಕಾದೆಡೆ ಕೊಂಡೊಯ್ಯಲು ನನ್ನನ್ನು ಇಲ್ಲವಾಗಿಸಬೇಕಾಗಿತ್ತು.
ನನಗೆ ಮೊದಲೇ ಸ್ವಲ್ಪ ಅನುಮಾನವಿತ್ತು.
ಅದನ್ನು ನಂಬಲು ಬಯಸಿರಲಿಲ್ಲ, ಆದರೆ ನಂಬಲೇಬೇಕಾಯಿತು.
ಹಾಗಾದರೆ, ಅವಳನ್ನು ಕೊಲ್ಲುತ್ತೀಯಾ?
ಹಾಗೆ ಆಗಲು ಬಿಡುತ್ತೀಯಾ?
ಒಂಬತ್ತು ವರ್ಷಗಳಿಂದ ನಿನಗೆ ಅವಳೊಬ್ಬಳೇ ಪೋಷಕಿ ಅಂತ ಹೇಳಿದ್ದೆ.
ಆಗಿದ್ದಳು.
ಆಮೇಲೆ ನನ್ನ ಹಿಂದೆ ಒಬ್ಬ ಹಂತಕನನ್ನು ಕಳಿಸಿದಳು.
ಇದನ್ನು ಕೇಳು.
ಒಂದು ವಿನಿಮಯ.
ಕೇಳುತ್ತಿದ್ದೀಯಾ? ನಿನಗೊಂದು ವಿನಿಮಯದ ಕೊಡುಗೆ ಕೊಡುವೆ.
ನೀನು ನನಗೆ ಒಲಿವರ್ ಕೊಡು, ನಾನು ನಿನ್ನನ್ನು, ನಿನ್ನ ಕುಟುಂಬವನ್ನು ಬಿಡುವೆ.
ನಿನಗೆ ನನ್ನ ಮಾತು ಕೊಡುವೆ.
ನೀನು ಅವಳನ್ನು ನಂಬುತ್ತೀಯಾ?
ಇಲ್ಲ.
ಅವಳು ನಮ್ಮ ಹಿಂದೆ ಬರುತ್ತಾಳೆ.
-ಜೂನೋ ಅಂದರೆ, ಸಾಯಿಸಬೇಕು ಇಲ್ಲಾ ಸಾಯಬೇಕು. -ಹೌದು.
ನಾವು ಅವಳನ್ನು ಸೋಲಿಸಬೇಕು.
ಅವಳು ಯಾವಾಗಲೂ ಕಾರ್ಪೋವ್ ಬಗ್ಗೆ ರಹಸ್ಯವಾಗಿರುತ್ತಿದ್ದಳು.
ನನ್ನೊಂದಿಗೆ ಕೂಡ.
ಬಹುಶಃ ಅವಳನ್ನು ತಡೆಯಲು ನಾವು ಅದನ್ನು ಬಳಸಬಹುದು.
ಬಾ. ನನಗೊಂದು ಉಪಾಯವಿದೆ.
ಬಾ.
ಏನಾದರೂ ಕೊನೆಯ ಮಾತು ಹೇಳಬೇಕಾ, ಒಲಿ?
ಓಹ್, ದಯವಿಟ್ಟು.
ನನ್ನನ್ನು ಕೊಲ್ಲುವುದಾಗಿದ್ದರೆ, ಈಗಾಗಲೇ ಮಾಡಿರುತ್ತಿದ್ದಿರಿ.
ನಾವು ಕೆಲವು ಪ್ರಶ್ನೆಗಳನ್ನು ಕೇಳಬೇಕು.
ನೀನು ನಮಗೆ ಸರಿಯಾದ ಉತ್ತರ ಕೊಟ್ಟರೆ, ನಾವೊಂದು ಒಪ್ಪಂದಕ್ಕೆ ಬರಬಹುದು.
ಕ್ಯಾಡಿಸ್‌ಗೆ ಮಿಖೈಲ್ ಕಾರ್ಪೋವ್ ಯಾಕೆ ಸಾಯಬೇಕಿತ್ತು?
ರಷ್ಯಾದ ಗುಪ್ತಚರದೊಂದಿಗೆ ಆತ ನಿಕಟ ಸಂಪರ್ಕ ಹೊಂದಿದ್ದ.
ಅವನನ್ನು ಮಧ್ಯವರ್ತಿಯಂತೆ ಬಳಸುತ್ತಿದ್ರಾ?
ಒಲಿವರ್.
ಇದು ದಿನವೆಲ್ಲಾ ಹಿಡಿಯುತ್ತೆ.
ನೀನು ಆಕ್ಸ್‌ಫರ್ಡ್‌ನಲ್ಲಿ ಈಡಿಪಸ್ ಅಧ್ಯಯನ ಮಾಡುತ್ತಿದ್ದಾಗ,
ನಾನು ಕ್ಯಾಡಿಸ್‌ನಲ್ಲಿ ತರಬೇತಿ ಪಡೆಯುತ್ತಿದ್ದೆ.
ನಮ್ಮನ್ನು ಕಠೋರ ಪರೀಕ್ಷೆಗಳಿಗೆ ಒಳಪಡಿಸಿದರು.
ಒಂದು ದಿನ, ಅವರು ನನಗೆ ಒದ್ದೆಯಾದ ಟವಲಿನಿಂದ ಉಸಿರುಗಟ್ಟಿಸಿ
ಕಾರ್ ಬ್ಯಾಟರಿಯಿಂದ ವಿದ್ಯುತ್ ಹೊಡೆಸಲು ನೋಡಿದರು.
ಆ ದಿನ ಹಲ್ಲು ಕಚ್ಚಿ ತಡೆದುಕೊಂಡೆ.
ನಿನಗೆ ಅದರ ಬಗ್ಗೆ ಗೊತ್ತಿಲ್ಲ, ಯಾಕೆಂದರೆ ನಿನ್ನ ಅಮ್ಮ ಕೀಲಿಕೈಯನ್ನು ನಿನ್ನ ಕೈಗಿತ್ತರು, ಅಲ್ವಾ?
ನೀನು ಹೇಗೆ ವರ್ತಿಸಬಹುದು ಅಂತ ನಾನು ಯಾವಾಗಲೂ ಯೋಚಿಸುತ್ತಿದ್ದೆ.
ನಾವು ಕಂಡುಹಿಡಿಯಬಹುದು.
ಮತ್ತೆ, ಜೂನೋ ಯಾಕೆ ಕಾರ್ಪೋವ್‌ನ ಕೊಲೆ ಮಾಡಿಸಿದಳು?
-ತಮಾಷೆ ಏನಿದೆ? -ನೀನೇ.
ನೀನೇ ತಮಾಷೆ.
ಮುಂಚೆ ಯಾರನ್ನು ಕೊಲ್ಲಲಿದ್ದೆ ಅಂತ ನೀನು ಯೋಚಿಸಿರಲಿಲ್ಲ.
ಕೇಳಲೂ ಮನಸ್ಸು ಬರಲಿಲ್ಲ.
ನೀನು ಹೋದಾಗಿನಿಂದ ನಿನ್ನ ಮಗಳು ಏನು ಮಾಡುತ್ತಿದ್ದಳೆಂದು ಗೊತ್ತಾ?
ಎಷ್ಟು ಜೀವಗಳನ್ನು ತೆಗೆದಿದ್ದಾಳೆ ಅಂತ?
ಕ್ಯಾಡಿಸ್‌ಗಾಗಿ.
-ಜೂನೋ ನಿರ್ದೇಶನದಲ್ಲಿ. -ಯಾರೂ ಅವಳಿಂದ ಏನನ್ನೂ ಮಾಡಿಸಲಿಲ್ಲ.
ಅವಳು ಬದುಕುವುದೇ ಕೊಲೆ ಮಾಡೋಕೆ.
ಅವಳೊಬ್ಬ ರಾಕ್ಷಸಿ.
ನಿನ್ನ ಮನಸ್ಸಿನ ಆಳದಲ್ಲಿ, ನಾನು ಸರಿಯೆಂದು ನೀನು ಬಲ್ಲೆ, ಡೇವಿಡ್.
ಮಾತುಗಳು ಗಾಯ ಮಾಡುತ್ತವೆ, ಒಲಿ.
ನಾನು ಮಾಡಬೇಕಾದ್ದನ್ನು ಮಾಡಿದೆ.
ಯಾಕೆಂದರೆ ನಮ್ಮಂಥ ಕೆಲವರಿಗೆ ದಿನವೆಲ್ಲಾ ಕುಳಿತು ಅಮ್ಮನ ಮಡಿಲಲ್ಲಿ ಆಟ ಆಡೋ ಅದೃಷ್ಟ ಸಿಗಲ್ಲ.
ರೆಬೆಕ್ಕಾ!
ಹೊರಗೆ ನಮಗಾಗಿ ಕಾಯಿ.
ಪಶ್ಚಾತ್ತಾಪ ಪಡುವಂಥದ್ದೇನನ್ನೂ ಹೇಳಬೇಡ.
ನೀನು ನನ್ನನ್ನು ಹಿಂಸಿಸಿದರೆ, ಜೂನೋ ನಿನ್ನ ಕುಟುಂಬದ ಕರುಳು ಬಗೆದು ನಿನಗೆ ತೋರಿಸುತ್ತಾಳೆ.
ನಿಜವಾಗಲೂ ಹಾಗೆಂದುಕೊಂಡಿದ್ದೀಯಾ?
ಜೂನೋ ನಿನ್ನ ಬಗ್ಗೆ ತುಂಬಾ ನಿರಾಶೆಗೊಂಡಿದ್ದಾಳೆ ಅಂತ ರೆಬೆಕ್ಕಾ ಹೇಳಿದಳು.
ನೀನು ಸಾಯುವುದೇ ಸುಲಭ ಅನಿಸುತ್ತೆ.
ಹಾಳಾಗಿ ಹೋಗು.
ನೋಡು, ನಾನು ಒಪ್ಪಂದ ಮಾಡಲು ಪ್ರಯತ್ನಿಸಿದೆ,
ನನ್ನ ಕುಟುಂಬಕ್ಕೆ ಬದಲಾಗಿ ನಿನ್ನ ಜೀವ ಅಂತ,
ಆದರೆ ಜೂನೋ ಇಲ್ಲ ಅಂದಳು.
ಸುಳ್ಳು.
ಇಲ್ಲ, ಇಲ್ಲ, ನಾನು ಅದರ ಬಗ್ಗೆ ಯೋಚಿಸಲ್ಲ.
ವಿನಿಮಯ ಬೇಡ.
ಕೇಳುತ್ತಿದ್ದೀಯಾ?
ಆಕೆ ನನಗೆ ಎಂದಿಗೂ ಹಾಗೆ ಮಾಡಲ್ಲ.
ನೀನು ಹುಡುಗನಾಗಿದ್ದಾಗ ನನಗೆ ನೆನಪಿದೆ.
ನೀನು ಯಾವ ರೀತಿಯ ಗಂಡಸಾಗುವೆ ಎಂದು ನಾನು ಯೋಚಿಸುತ್ತಿದ್ದೆ.
ಆದರೆ ನೀನೊಬ್ಬ ಮುದ್ದು ಹುಡುಗನಾಗಿದ್ದೆ.
ಸಂತೋಷವಾಗಿದ್ದೆ.
ನಂಬುತ್ತಿದ್ದೆ.
ನಾವು ಮೊದಲ ಬಾರಿ ಭೇಟಿಯಾದಾಗ ನೀನು ನನ್ನ ಕೈಯನ್ನು ಹಿಡಿದೆ, ಗೊತ್ತಾ?
ಅದು ನಿಜ.
ನನ್ನ ಮಗಳು ಅಷ್ಟು ಸುಲಭವಾಗಿರಲಿಲ್ಲ.
ಜೂನೋ ಅವಳನ್ನು ಅಪ್ಪಿಕೊಳ್ಳುವಂತೆ ಕೇಳಿದಳು.
ಮತ್ತು ಅವಳು, "ಇಲ್ಲ, ಧನ್ಯವಾದ" ಎಂದಳು.
ನಿನ್ನ ತಾಯಿ ಹೇಳಿದ್ದನ್ನು ನಾನೆಂದಿಗೂ ಮರೆಯುವುದಿಲ್ಲ.
"ರೆಬೆಕ್ಕಾಳ ಪ್ರೀತಿ ಪಡೆಯಲು ಕಷ್ಟಪಡಬೇಕು" ಎಂದಳು.
"ಆದರೆ ಒಲಿವರ್, ಅದನ್ನು ಉಚಿತವಾಗಿ ಕೊಡುತ್ತಾನೆ."
ಅದು ನಡೆದ ಸ್ವಲ್ಪ ಸಮಯದ ನಂತರ, ನಿನ್ನನ್ನು ನಿನ್ನ ತಂದೆಯ ಜೊತೆ ಇರಲು ಕಳಿಸಿದಳು.
ನೀನೇನು ಹೇಳುತ್ತಿದ್ದೀಯೋ ನಿನಗೆ ಗೊತ್ತಿಲ್ಲ.
ನೀನು ಒಳ್ಳೆಯ ಮಗ, ಒಲಿವರ್.
ಈಗಲೂ, ನಿನ್ನ ತಾಯಿಯನ್ನು ಕಾಪಾಡಲು ನೋಡುತ್ತಿರುವೆ.
ಆದರೆ ನಿನ್ನ ಬಗ್ಗೆಯೂ ಯೋಚಿಸಬೇಕಾದ ಸಮಯ ಬಂದಿದೆ.
ಕ್ಯಾಡಿಸ್ ಅಕ್ರಮವಾಗಿ ರಷ್ಯನ್ನರಿಗೆ ಗುಪ್ತಚರ ಮಾಹಿತಿ ರವಾನಿಸುತ್ತಿದ್ದರು,
ಮತ್ತು ಕಾರ್ಪೋವ್ ಮಧ್ಯವರ್ತಿಯಾಗಿದ್ದ, ಅಲ್ಲವೇ?
ಪರವಾಗಿಲ್ಲ.
ಮತ್ತು ಈ ಮಾಹಿತಿಯು ಉಕ್ರೇನಿಯನ್ನರಿಗೆ ಹಾನಿಕಾರಕವಾಗಿತ್ತು,
ಸೈನ್ಯದ ಚಲನೆಗಳು, ಶಸ್ತ್ರಾಸ್ತ್ರ ಸಾಮರ್ಥ್ಯಗಳು,
ಮತ್ತು ಯಾರಾದರೂ ಕಂಡುಹಿಡಿದರೆ?
ಸಿಐಎ, ಅವರು ಯಾರಿಂದಲೋ ನನ್ನನ್ನು ಗಮನಿಸುತ್ತಿದ್ದರು.
ಒಬ್ಬ ಬೇಕಾದ ವ್ಯಕ್ತಿ.
ಅವನ ಹೆಸರು ಜೆ ಹುನ್ ಆಗಿತ್ತು.
ಅವನು ನನ್ನೊಂದಿಗೆ ಚೆನ್ನಾಗಿದ್ದ.
ಮತ್ತು ನಾವು...
ನಾವು ತುಂಬಾ ಹತ್ತಿರವಾಗಿದ್ದೆವು.
ಅವನ ತಂದೆ ಸೋಲ್‌ನಾದ್ಯಂತ ಹೂಡಿಕೆ ಮಾಡಿದ್ದರು, ಹಾಗಾಗಿ ನಾನು ಭಾವಿಸಿದೆ...
ಒಂದು ದಿನ ಅವನು ನನ್ನ ಲ್ಯಾಪ್ಟಾಪ್‌ನಲ್ಲಿ ಹುಡುಕುವುದನ್ನು ನೋಡುವವರೆಗೂ.
"ಆಗಿತ್ತು" ಅಂತ ಹೇಳಿದೆ.
"ಅವನ ಹೆಸರು ಜೆ ಹುನ್ ಆಗಿತ್ತು." ನಿನ್ನ ಸ್ನೇಹಿತನಿಗೆ ಏನಾಯಿತು?
ಅವನು ತನ್ನೊಂದಿಗೆ ಲ್ಯಾಪ್ಟಾಪ್ ಕೊಂಡೊಯ್ಯಲು ನೋಡಿದ, ಅದರಿಂದ ಕ್ಯಾಡಿಸ್‌ಗೆ, ನನ್ನ ತಾಯಿಗೆ
ಏನಾಗಬಹುದೆಂದು ನನಗೆ ಗೊತ್ತಿತ್ತು...
ನೀನೇನು ಮಾಡಿದೆ, ಒಲಿವರ್?
ನೋಡಿ, ಯಾವಾಗಲೂ ಕತ್ತಿಗೆ ದಾಳಿ ಮಾಡಬೇಕೆಂದು ಕ್ಯಾಡಿಸ್ ನಮಗೆ ಹೇಳಿಕೊಟ್ಟಿತ್ತು.
ಪ್ರಮುಖ ಅಪಧಮನಿ ಅಲ್ಲಿರುತ್ತೆ, ಪೆನ್‌ನೈಫ್‌ನಷ್ಟು ಚಿಕ್ಕದರೊಂದಿಗೆ ಚುಚ್ಚುವುದು ಸುಲಭ.
ಆದರೆ ಅವರು ನಮಗೆ ರಕ್ತದ ಬಗ್ಗೆ ಹೇಳಲಿಲ್ಲ.
ದೇವರೇ, ತುಂಬಾ ರಕ್ತ ಇತ್ತು.
ಅವನು ಮಾತನಾಡಿದನೇ?
ಉಕ್ರೇನಿಯನ್ ಗುರಿಗಳ ಬಗ್ಗೆ ಕ್ಯಾಡಿಸ್ ರಷ್ಯನ್ನರಿಗೆ ಗುಪ್ತಚರ್ಯೆ
ಮತ್ತು ಅವರ ಸೇನಾ ಸಾಮರ್ಥ್ಯಗಳ ಮಾಹಿತಿ ಮಾರುತ್ತಿತ್ತು.
ಯು.ಎಸ್.ಗೆ ಇದು ಗೊತ್ತಾದರೆ, ಜೂನೋಳನ್ನು ಹೂತುಹಾಕುತ್ತಾರೆ.
ಒಂದು ಇಲಾಖೆಯ ತನಿಖೆ ನಡೆಯುತ್ತಿದೆ ಅಂತ ಒಲಿವರ್ ಹೇಳಿದ,
ಸೆನೆಟರ್ ಡಾಸನ್ ನೇತೃತ್ವದಲ್ಲಿ, ಆತ ಇದೀಗ ಕೊರಿಯಾದಲ್ಲಿದ್ದಾನೆ.
ಆದರೆ ಅವನ ಬಳಿ ಯಾವುದೇ ಪುರಾವೆಗಳಿಲ್ಲ.
ಕಾರ್ಪೋವ್ ಜೂನೋಳ ಕೊನೆಯ ಬಲಹೀನತೆಯಾಗಿದ್ದ.
ಅವಳಿಗಾಗಿ ನಾನು ಅವನನ್ನು ನೋಡಿಕೊಂಡೆ.
ಡಾಸನ್‌ಗೆ ಬೇಕಿರುವುದನ್ನು ಅವನಿಗೆ ಕೊಟ್ಟರೆ, ನಮಗೆ ಜೂನೋ ಸಿಗುತ್ತಾಳೆ.
ನಿನ್ನ ವಸ್ತುಗಳನ್ನು ಎತ್ತಿಕೋ. ಸೋಲ್‌ಗೆ ವಾಪಸ್ ಹೋಗೋಣ.
ಕ್ಷಮಿಸಿ, ನಾನು...
ನಾನು... ಇಲ್ಲ, ಪರವಾಗಿಲ್ಲ.
ನಿಮಗೆ ಒಲಿವರ್ ಬಗ್ಗೆ ಚಿಂತೆಯಾಗಿದೆ ಎಂದು ಬಲ್ಲೆ. ಅವನನ್ನು ಹುಡುಕೋಣ.
ಡೇವಿಡ್ ಜಂಗ್ ವಾಪಸ್ ಬರುವ ಮುನ್ನ ಒಂಬತ್ತು ವರ್ಷ ಅವಿತುಕೊಂಡಿದ್ದ.
ಒಲಿವರ್ ಬುದ್ಧಿವಂತ ಆದರೆ ದುರ್ಬಲ. ಆತ ಡೇವಿಡ್ ಹಾಕುವ ಒತ್ತಡವನ್ನು ತಡೆಯಲಾರ.
ಅವನು ಶರಣಾದರೆ, ಅವನಿಂದ ಅವರಿಗೆ ಬೇರೇನು ಉಪಯೋಗ?
ಒಳ್ಳೆ ಸುದ್ದಿ ಏನು ಗೊತ್ತಾ?
ಡಾಸನ್ ಒಂದು ವೇಳೆ ಸಹಕರಿಸದಿದ್ದರೆ...
ವಿಕ್ಕಿ ಲಿನ್ವುಡ್. ಡಾಸನ್‌ನ ಭದ್ರತಾ ತಂಡದ ಭಾಗ.
ಕೆಲವು ಕಿರಿಯ ಯುವತಿಯರನ್ನು ರಾತ್ರಿಯೆಲ್ಲಾ ಕುಡಿಸಲು ಅವಳು ಕರೆದೊಯ್ದಿದ್ದಾಳೆ.
-ಪುರಾವೆ ಸಿಗಲು ಕಷ್ಟವಾಗಲಿಲ್ಲ. -ಅವಳ ಬಗ್ಗೆ ದೂರು ಕೊಟ್ಟರಾ?
ಡಾಸನ್‌ನ ಶಿಬಿರದ ಮೇಲೆ ಕಣ್ಣು, ಕಿವಿ ಇದೆ. ವಿಷಯವೆಲ್ಲಾ ಹೊರಗೆ ಬರುತ್ತೆ.
ಮಿನ್ಹೀಗೆ ಇಂದು ಶಾಲೆಯ ನಂತರ ಪಿಯಾನೋ ತರಗತಿಗಳು ಮತ್ತು ಓದುವ ಕೂಟ ಇತ್ತು.
ಏಳು ವರ್ಷದ ಮಗುವಿನೊಂದಿಗೆ ನಾವು ಎಷ್ಟು ಕಾಲ ಓಡುತ್ತಾ ಇರಬಲ್ಲೆವು?
ಇದು ಶಾಶ್ವತವಾಗಿರುವುದಿಲ್ಲ, ಸರಿನಾ?
ಈಗ ಜೂನೋಳನ್ನು ಹೇಗೆ ಎದುರಿಸಬೇಕೆಂದು ಬಲ್ಲೆ.
ಅವಳ ವಿರುದ್ಧ ಹೋರಾಡುತ್ತೀಯಾ?
ಇಡೀ ಕ್ಯಾಡಿಸ್ ವಿರುದ್ಧ?
ಅವರಿಗೆ ಛೇ ಅಂಥವನೇ ಸಿಕ್ಕರೆ,
ಒಬ್ಬ ಗೃಹಿಣಿ ಮತ್ತು ಚಿಕ್ಕ ಹುಡುಗಿಗೆ ಯಾವ ಭರವಸೆಯಿದೆ?
ನಿನಗಾಗಲಿ, ಮಿನ್ಹೀಗಾಗಲಿ ಏನಾದರೂ ಆಗಲು ಬಿಡುವ ಮೊದಲು ನಾನು ಸಾಯುತ್ತೇನೆ.
ಆದರೆ ಇಷ್ಟೆಲ್ಲಾ ಓಡುವುದು... ಇಷ್ಟೆಲ್ಲಾ ಸಾವು.
ನಾವು ಸುಮ್ಮನೆ ಹೋಗಲು ಸಾಧ್ಯವಿಲ್ಲ. ಜೂನೋ ಇನ್ನೂ ಅಲ್ಲಿದ್ದಾಳೆ.
ನಾನು ಇದನ್ನು ಮುಗಿಸಬೇಕು.
ಒಳಗೆ ನಡಿ.
ಒಳಗೆ ನಡಿ!
ಹೋಗೋಣ.
ಅಪ್ಪ!
ನನ್ನ ಪುಟ್ಟ ರಾಜಕುಮಾರಿ!
ನೀನು ನಮ್ಮ ಜೊತೆ ಬರುತ್ತಿಲ್ಲ ಅಂತ ಅಮ್ಮ ಹೇಳಿದರು. ನಿಜಾನಾ?
ಮಿನ್ಹೀ, ನೀನು ಅಮ್ಮ, ಅಜ್ಜಿ, ಮತ್ತು ತಾತನ ಜೊತೆ
ಅಪ್ಪನ ಆತ್ಮೀಯ ಗೆಳೆಯನ ಮನೆಗೆ ಹೋಗಲಿರುವೆ.
ನೀನು ವಾಪಸ್ ಬಂದಾಗ, ನಾವು ಒಟ್ಟಿಗೆ ಆಟ ಆಡೋಣವೇ?
ಖಂಡಿತ.
ಒಳ್ಳೆಯ ಹುಡುಗಿಯಾಗಿರು, ಸರಿನಾ?
ರೆಬೆಕ್ಕಾಳನ್ನು ನೋಡಿಕೋ.
ಅವಳಿಗೆ ನೀನು ಬೇಕು.
ಏನು ಮಾಡುತ್ತಿದ್ದೀಯಾ? ಒಳಗೆ ನಡಿ.
ನನ್ನ ಮಗಳು ಮೃದು ಮನಸ್ಸಿನವಳು. ಎಲ್ಲರಲ್ಲೂ ಒಳ್ಳೆಯದನ್ನೇ ಕಾಣುತ್ತಾಳೆ.
ನಿಜ ಹೇಳಿದಿರಿ. ಅವಳು ಒಳ್ಳೆಯ ವ್ಯಕ್ತಿ.
ಆ ಗುಣ ಅವಳಿಗೆ ನಿಮ್ಮಿಂದಲೇ ಬಂದಿರಬೇಕು.
ಸಾಯಬೇಡ.
ಅವಳ ಎದೆ ಒಡೆದುಹೋಗುತ್ತದೆ.
ಸೋಲ್
ಅವನೇ ಡಾಸನ್.
-ಅವನನ್ನು ಭೇಟಿಯಾಗಿದ್ದೀಯಾ? -ಇಲ್ಲ.
ಸಿಐಎನಲ್ಲಿದ್ದಾಗ ಆತ ಜೂನೋಗೆ ಗುರುವಾಗಿದ್ದ.
ಆದರೆ ಆಕೆ ಹಣದ ಹಿಂದೆ ಬಿದ್ದಿದ್ದು ಆತನಿಗೆ ಹಿಡಿಸಲಿಲ್ಲ.
ಅದು ಆತನ ತಪ್ಪು ಅನ್ನೋಕಾಗಲ್ಲ.
ಆತ ಡಾಸನ್‌ನ ಸಹಾಯಕ.
ಅದೇ ನಮ್ಮ ಸೂಚನೆ.
ಸಿಕ್ಕಿದ. ಬೇಗೆಲ್ ಖರೀದಿಸುತ್ತಿದ್ದಾನೆ.
ಇಲ್ಲ, ಅವರಿಗೆ ಇಂದು ಸಾಧ್ಯವಿಲ್ಲ.
ಹೌದು. ಅವರಿಗೆ 11:00ಕ್ಕೆ ಹಣಕಾಸಿನ ಕರೆ ಇದೆ.
ನಂತರ ಪ್ರಚಾರದ ತಂಡದೊಂದಿಗೆ ಜೂಮ್ ಕರೆ ಇದೆ.
ಬಿಡುವಿಲ್ಲದ ದಿನ.
ನನಗೆ ಗೊತ್ತು.
ಹೌದು, ನನಗೆ ಗೊತ್ತು.
ಪರವಾಗಿಲ್ಲ. ನನಗೆ ಮಾಡಲು ಬಿಡಿ. ನಾನು ನೋಡಿಕೊಳ್ಳುವೆ.
ನಿಜವಾಗಲೂ, ನನಗೆ ಬಿಡಿ. ಧನ್ಯವಾದಗಳು.
ನನಗೆ ಮಾಡಲು ಬಿಡಿ.
ನನ್ನ ಫೋನ್ ಎಲ್ಲಿ?
ಧನ್ಯವಾದ.
-ನಾವು ಡಾಸನ್‌ನ ಭೇಟಿಯಾಗಬೇಕು. -ಅದನ್ನು ಬರೆದುಕೊಳ್ಳಲೇ?
ಈಗ ಅವನ ವೇಳಾಪಟ್ಟಿಯಲ್ಲಿ ಏನಿದೆ?
-ಫೋನ್ ಸಂದರ್ಶನ, ವಾಷಿಂಗ್ಟನ್ ಪೋಸ್ಟ್. -ಸರಿ, ಮತ್ತು ನಂತರ?
ಪತ್ರಿಕಾ ವಿಷಯ, ಹೋಟೆಲ್ ಕಾಯ್ದಿರಿಸುವಿಕೆ. ನಾಳೆಯವರೆಗೂ ಏನೂ ಇಲ್ಲ.
-ಅದು ಇಂದು ಇರಬೇಕು. -ಅವನ ಹೋಟೆಲ್ ಎಲ್ಲಿದೆ ಎಂದು ನಮಗೆ ತಿಳಿದಿದೆ.
ನನಗೆ ಹತ್ತು ನಿಮಿಷ ಕೊಡು, ಅವನ ಕೋಣೆಗೆ ಕರೆದೊಯ್ಯುವೆ.
ಏನು?
ನೀನು ಮಾಡುವುದು...
ನಿನಗೆ...
ನಿನಗೆ ಇಷ್ಟ, ಅಲ್ವಾ?
ನನ್ನನ್ನು ಯಾಕೆ ಕೇಳುತ್ತಿದ್ದೀಯ?
ನಿನ್ನನ್ನು ನಾನು ದೂಡಿದ ಪರಿಸ್ಥಿತಿ ಗೊತ್ತಿದೆ.
ನನಗೆ ಮತ್ತು ನನ್ನ ಕುಟುಂಬಕ್ಕೆ ಸಹಾಯ ಮಾಡುತ್ತಾ ನಿನಗೆ ಮುಖ್ಯವಾಗಿರುವವರನ್ನು ನಾಶಮಾಡುತ್ತಿದ್ದೀಯ.
ಅಂದರೆ, ನೀನು ನನ್ನನ್ನು ಬಳಸಿಕೊಳ್ಳುತ್ತಿರುವೆ ಅಂತ ಒಪ್ಪಿಕೊಳ್ಳುತ್ತೀಯಾ?
ಜೂನೋ ವಿರುದ್ಧ ನಾನು ತೋರಿಸಬಹುದಾದ ಅತ್ಯುತ್ತಮ ಅಸ್ತ್ರ ಎಂದರೆ ನೀನೇ.
ಆದರೆ ನಾನು ನಿನ್ನನ್ನು ಹುಡುಕಿದ್ದು ಅದಕ್ಕಾಗಲ್ಲ.
ನೋಡು, ನೀನು ಇದರ ಭಾಗವಾಗಬೇಕಿಲ್ಲ.
ನೀನು ಸತ್ತಾಗ,
ನೀನು ವಾಪಸ್ ಬರುವೆ ಅಂತ ನಾನು ಪ್ರತಿ ರಾತ್ರಿ ಎಚ್ಚರದಿಂದಿದ್ದು ಕಾಯುತ್ತಿದ್ದೆ.
ಮನೆಯ ಮುಂದೆ ನಿನ್ನ ಕಾರು ಬಂದು ನಿಲ್ಲುತ್ತೆ ಅಂತ.
ಆದ್ದರಿಂದ, ಹೌದು.
ಹೌದು, ನಿನಗೆ ನಾನು ಜೂನೋನ ನಾಶಮಾಡಬೇಕಾ?
ನನ್ನನ್ನು ನಿನ್ನ ಅಸ್ತ್ರದಂತೆ ಬಳಸುತ್ತೀಯಾ, ಸರಿ.
ಆ ಸೂಳೆ ಮೊದಲು ನನ್ನ ಜೀವನವನ್ನು ಹಾಳುಮಾಡಿದಳು.
ಸರಿ.
ಒಳಗೆ ಬಾ.
ಇಂಚಿಯಾನ್‌ನಲ್ಲಿ ಜಂಗ್‌ನ ಹೋಲುವಂತೆ ಯಾರನ್ನೋ ನೋಡಿದುದಾಗಿ ಇಬ್ಬರು ಸಾಕ್ಷಿಗಳು ಹೇಳಿದರು.
ನಾವು ಈಗ ವರದಿಗಳನ್ನು ಪರಿಶೀಲಿಸುತ್ತಿದ್ದೇವೆ.
ಡಾಸನ್ ಬಗ್ಗೆ ಏನು?
ಅವರು ಜೆ ಹುನ್ ಲೀ ಕುಟುಂಬದ ವಕೀಲರೊಂದಿಗೆ ಊಟ ಮಾಡುತ್ತಿದ್ದಾರೆ.
ಆತ ಇದನ್ನು ಬಿಡುವ ಹಾಗಿಲ್ಲ.
ಲಿನ್ವುಡ್ ಅವರೊಂದಿಗೆ ಇರುತ್ತಾಳೆ.
ಅವಳು ಪರಿಸ್ಥಿತಿಯ ಮೇಲ್ವಿಚಾರಣೆ ಮಾಡಿ ನಮಗೆ ವರದಿ ಮಾಡುತ್ತಾಳೆ.
ಅನ್ಯಾಂಗ್ ಮಾರ್ಕೆಟ್, ಗ್ಯುಂಗಿ-ಡೋ
ಇನ್ನೊಂದು ಗಂಟೆಯಲ್ಲಿ ಡಾಸನ್ ಜೆ ಹುನ್‌ನ ವಕೀಲರನ್ನು ಭೇಟಿಯಾಗುತ್ತಾರೆ.
ನಿನಗೆ ಸುತ್ತಲೂ ತೋರಿಸಲು ಸಾಕಷ್ಟು ಸಮಯವಿದೆ.
ಏನದು?
ಅದು ಬ್ಬಂಗ್ ಟ್ವಿ-ಗಿ.
ಅದು ಕೊರಿಯನ್ ಪಾತ್ರೆಯ ಜೋಳದಂತೆ, ಆದರೆ ಶಬ್ದದೊಂದಿಗೆ.
ಬಾಂಬ್ ಸ್ಫೋಟಿಸಿದಂತೆ ಕೇಳಿಸಿತು.
ಅಥವಾ ಗುಂಡೇಟು ಹೊಡೆದಂತೆ.
ಇದನ್ನು ನೋಡು.
ನಿನಗೇನೋ ತೋರಿಸುತ್ತೇನೆ.
ಇವುಗಳೇನು ಗೊತ್ತಾ? ಬಿಂದಟ್ಟೋಕ್.
ಮಂಗ್ ಬೀನ್ ಪ್ಯಾನ್ಕೇಕ್ಗಳು. ಮಂಗ್ ಬೀನ್ಸ್ ಏನು ಅಂತ ಕೇಳಬೇಡ.
ವಿಶೇಷ ಸಂದರ್ಭಗಳಂದು ನನ್ನ ತಾಯಿ ಇದನ್ನು ಮಾಡುತ್ತಿದ್ದರು.
ಎಲ್ಲವೂ ತುಂಬಾ ಚೆನ್ನಾಗಿ ಕಾಣುತ್ತದೆ.
ನನಗೆ ಹಸಿವಾಗಿದೆ. ತಿನ್ನಲು ಹತ್ತು ಪದಾರ್ಥಗಳನ್ನು ನೋಡಿದೆ.
ಒಂದನ್ನು ತಿಂದು ನೋಡು.
ನಾವು ಹೋಗಬೇಕು. ಡಾಸನ್ ಬಹುತೇಕ ಬಂದಿರುತ್ತಾನೆ.
ಡಾಸನ್ ಇಲ್ಲಿದ್ದಾನೆ.
ಹಲೋ.
ಕೊನೆಗೂ ನಿಮ್ಮ ಜೊತೆ ಮಾತನಾಡಿದ್ದು ಒಳ್ಳೆಯದಾಯಿತು, ಸೆನೆಟರ್.
-ಯಾರಿದು? -ಯಾರು ಅಂತ ನಿಮಗೆ ನಿಖರವಾಗಿ ತಿಳಿದಿದೆ.
ನಿಮ್ಮ ತಂಡಕ್ಕೆ ಒಂದು ಮಾತನ್ನೂ ಹೇಳಬೇಡಿ. ಜೂನೋ ಲಂಡ್‌ನ ಕೆಳಗಿಳಿಸಬೇಕು ಅಂತಿದ್ದರೆ.
ನಾನು ಕೇಳುತ್ತಿದ್ದೇನೆ.
ನನಗೆ ನಿಮ್ಮ ಸಮಯದ 60 ಕ್ಷಣ ಬೇಕು, ಒಂಟಿಯಾಗಿ, ನಿಮ್ಮ ಭದ್ರತಾ ಸಿಬ್ಬಂದಿ ಇಲ್ಲದೆ. ಈಗ.
ಅದು ಸಾಧ್ಯವಿಲ್ಲ.
ಹಾಗಾದರೆ ನಿಮ್ಮಿಷ್ಟ.
ನನ್ನ ಅಕೌಂಟೆಂಟ್.
ನಾನು ನಿನ್ನನ್ನೇಕೆ ನಂಬಲಿ?
ನಾನು ಯಾರೆಂದು ನಿಮಗೆ ಗೊತ್ತು.
ನಾನೇನು ಮಾಡುತ್ತಿದ್ದೆನೆಂದು ನಿಮಗೆ ಗೊತ್ತು.
ಖಂಡಿತ.
ನಾನು ನಿಮ್ಮನ್ನು ಕೊಲ್ಲಬೇಕೆಂದಿದ್ದರೆ, ನೀವು ಸತ್ತಿರುತ್ತಿದ್ರಿ.
ಎಲ್ಲಿ?
ನಿಮ್ಮ ಮುಂದೆ ಬಲಕ್ಕೆ ತಿರುಗಿ.
ನಿಮ್ಮ ಎಡಗಡೆಯ ಸಂದಿಯಲ್ಲಿ ನೂಡಲ್ಸ್ ಮಳಿಗೆ ಇದೆ.
ನನ್ನ ತಂಡದ ಬಗ್ಗೆ ಏನು?
ನಾನು ಅವರನ್ನು ನಿಭಾಯಿಸುತ್ತೇನೆ.
ಇಷ್ಟರೊಳಗೆ ಅಲ್ಲಿಗೆ ತಲುಪಿ, ಐದು, ನಾಲ್ಕು,
ಮೂರು, ಎರಡು, ಒಂದು.
-ಯಾವ ಮಳಿಗೆಗೆ ಹೋಗುತ್ತಿದ್ದಾರೆಂದು ಹೇಳಿದರಾ? -ಹೇಳಲಿಲ್ಲ.
ಹಾಲಿಸ್, ಇದನ್ನು ನೋಡಿದಿರಾ?
ಒಲಿವರ್‌ನ ಫೋನ್ ಆನ್ಲೈನ್ ಬಂತು.
ಅದನ್ನು ಪತ್ತೆಮಾಡುತ್ತಿದ್ದೀರೆಂದು ಹೇಳಿ.
ಕೇಳಿ, ಮಿ. ಯುನ್. ಹಾಯ್.
ನೀವು ಊಟಕ್ಕೆ ಸೆನೆಟರ್ ಡಾಸನ್ ಅವರನ್ನು ಭೇಟಿಯಾಗುತ್ತಿದ್ದೀರಾ?
ಇಲ್ಲಿ ತುಂಬಾ ಜನರಿದ್ದಾರೆ. ನೀವು ಕಳೆದುಹೋಗಬಹುದೆಂದು ಅವರಿಗೆ ಚಿಂತೆ. ನಾನು ಬರಲೇ?
ಸರಿ. ಹೋಗೋಣ.
ಸೆನೆಟರ್.
ಡೇವಿಡ್ ಜಂಗ್.
ನಿನಗೆ 60 ಸೆಕೆಂಡುಗಳು ಇವೆ.
ಜೆ ಹುನ್ ಲೀ ಮತ್ತು ಇತರರ ಸಾವಿಗೆ ಕಾರಣ ಜೂನೋ ಲಂಡ್.
ನಾನು ಸಾಕ್ಷ್ಯ ಒದಗಿಸಬಲ್ಲೆ.
-ನಿನಗೆ ವಾಪಸ್ ಏನು ಬೇಕು? -ರಕ್ಷಣೆ.
ನನಗೆ.
ಮತ್ತು ನನ್ನ ಮಗಳಿಗೆ.
ಕ್ಯಾಡಿಸ್ ಮತ್ತು ರಷ್ಯಾದ ಗುಪ್ತಚರದ ನಡುವೆ ಮಿಖೈಲ್ ಕಾರ್ಪೋವ್ ಒಬ್ಬನೇ ನನ್ನ ಕೊಂಡಿಯಾಗಿದ್ದ.
ನಿನ್ನ ಮಗಳು ಅವನನ್ನು ಕೊಂದಳು.
ನಿನಗೇನೋ ರಕ್ಷಣೆ ಒದಗಿಸಬಲ್ಲೆ.
ಆದರೆ ಅವಳಿಗೆ...
ಆದರೆ ಇಬ್ಬರಿಗೂ, ಇಲ್ಲವಾದರೆ ಒಪ್ಪಂದವಿಲ್ಲ.
ಜೂನೋ ಲಂಡ್ ಇಲ್ಲಿನ ದೊಡ್ಡ ಬೇಟೆ ಅಂತ ನಮ್ಮಿಬ್ಬರಿಗೂ ತಿಳಿದಿದೆ.
ನನಗೆ ಸಾಕ್ಷಿ ಬೇಕು.
ಗಟ್ಟಿ ಸಾಕ್ಷಿ.
ಕಡಿಮೆಯಾದರೆ, ಜೂನೋ ನಮ್ಮಿಬ್ಬರನ್ನೂ ನಾಶಮಾಡುತ್ತಾಳೆ.
ಸರಿ.
ಬಾ.
ಇರು!
ನನ್ನನ್ನು ಸುಮ್ಮನೆ ಬಿಟ್ಟು ಕಳಿಸುತ್ತಿದ್ದೀಯಾ?
ನಿನ್ನನ್ನು ನೋಡಿದರೆ, ಈಗಲೂ ಆ ಚಿಕ್ಕ ಹುಡುಗನೇ ಕಾಣುತ್ತಾನೆ.
ಹುಷಾರಾಗಿರು, ಒಲಿವರ್.
ನಿನ್ನ ತಾಯಿಗೆ ಕ್ಷಮಿಸುವಷ್ಟು ದೊಡ್ಡ ಗುಣವಿಲ್ಲ.
ನೀನು ಹೇಳಿದ ಆ ವಿಷಯಗಳು,
ಆಕೆಗೆ ಗೊತ್ತಾಗುತ್ತವೆ.
ಒಲಿವರ್ ಬಂದಿದ್ದಾನೆ. ಅವನನ್ನು ಒಳಗೆ ಕರೆತರುತ್ತಿದ್ದೇವೆ.
-ಅವನು ಹೇಗೆ ತಪ್ಪಿಸಿಕೊಂಡ? -ಅವನು ತಪ್ಪಿಸಿಕೊಳ್ಳಲಿಲ್ಲ.
ಡೇವಿಡ್ ಅವನನ್ನು ಹೋಗಲು ಬಿಟ್ಟನು.
-ಅವನು ಹಾಗೆ ಏಕೆ ಮಾಡಿದ? -ಬೇರೆ ಏನೋ ಇದೆ.
ಸೆನೆಟರ್ ಜೊತೆ ಒಂದು ನಿಮಿಷಕ್ಕೂ ಹೆಚ್ಚು ಕಾಲ ಸಂಪರ್ಕ
ಕಳೆದುಕೊಂಡರೆಂದು ಏಜೆಂಟ್ ಲಿನ್ವುಡ್ ವರದಿ ಮಾಡಿದಳು.
ರಹಸ್ಯ ಸಭೆಯೇ?
ಅನ್ಯಾಂಗ್ ಮಾರುಕಟ್ಟೆಯಲ್ಲಿ.
ಒಲಿವರ್ ನಮಗೆ ನಾಲ್ಕು ಬ್ಲಾಕ್ ಆಚೆ ಸಿಕ್ಕಿದ.
ಒಲಿವರ್‌ನ ಫೋನನ್ನೂ ಪತ್ತೆಹಚ್ಚಿದೆವು.
ಡಾಸನ್ ಸುತ್ತ ಮೂರಡಿ ದೂರದಲ್ಲಿತ್ತು.
ಹಾಯ್, ಅಮ್ಮ.
ಬಾ ಇಲ್ಲಿ.
ಇದು ಅವರಿಗೆ ಏನು ಮಾಡುತ್ತೆ ಅಂತ ನಿನಗೆ ಗೊತ್ತಲ್ವಾ?
ಇಷ್ಟು ವರ್ಷ ನನ್ನನ್ನು ನಾನೇ ಪ್ರಶ್ನಿಸಿಕೊಂಡೆ.
ಒಬ್ಬ ಏಜೆಂಟ್ ಆಗಿ.
ಒಬ್ಬ ತಂದೆಯಾಗಿ.
ಈಗ ಜೂನೋಳ ಸರದಿ.
ಉಪ ಶೀರ್ಷಿಕೆ ಅನುವಾದ: ಸುಜಿತ್ ವೆಂಕಟರಾಮಯ್ಯ